ผ่านร้านจั๊บจับใจมาประมาณ 1 เดือน บางวันร้านหยุด บางวันร้านยังไม่เปิด บางวันร้านเปิดแต่คนแน่น จนวันนี้ ได้ทานเสียทีค่ะ

ร้านนี้เดิมอยู่ซอย 6 แต่ปัจจุบันย้ายมาอยู่ริมทางรถไฟตะวันออกบริเวณร้านตำแหลกเดิมค่ะ

บรรยากาศร้าน..

ทางร้านจัดที่นั่งโปร่ง ๆ นั่งสบาย มีที่จอดรถด้านข้างมากพอควรค่ะ 

การบริการ..

ร้านเปิดบริการ 10:00-21:30 น. หยุดทุกวันที่ 15-16 และ วันที่ 30 หรือ 31-1 ค่ะ

รายการที่สั่งทาน: ก๋วยจั๊บต้มยำ ก๋วยจั๊บทะเล (พิเศษ) ข้าวไก่ย่าง ลวกจิ้มซีฟู๊ด

1 ก๋วยจั๊บต้มยำ (40 บาท ) เส้นก๋วยจั๊บหนึบเหนียว น้ำต้มยำออกหวานนำ หมูสดดีค่ะ

2 ก๋วยจั๊บทะเลพิเศษ (50 บาท) เส้นก๋วยจั๊บหนึบ น้ำซุปใส เครื่องเยอะ รสชาติดีค่ะ

3 ข้าวไก่ย่าง (40 บาท) ไก่ย่างหอม ข้าวนุ่ม จานนี้อร่อย 

4 ลวกจิ้มซีฟู๊ด (50 บาท) จานนี้เสิร์ฟมาเป็นจานยาว น้ำจิ้มซีฟู๊ดรสจัดพอควร ทานเล่นเพลิน ๆ แป๊บเดียวหมด รสชาติใช้ได้

โดยรวมอาหารรสชาติดี การบริการรวดเร็วพอควร มีที่จอดรถบริเวณรอบ ๆ ร้านค่ะ

